Diari Oficial de la Generalitat Valenciana


Sumari del DOGV 8468, del 21-01-2019 (2019/429)

RESOLUCIÓ de 28 desembre de 2018, de la directora general d'Universitat, Investigació i Ciència, per la qual es concedeixen les beques per a l'alumnat que finalitzarà els estudis universitaris en les universitats públiques de la Comunitat Valenciana durant el curs 2018-2019.
-----------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8468

Data del DOGV
:   21-01-2019

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2019/429


Data del document
:   28-12-2018

Organisme emissor
:   Conselleria d'Educació, Investigació, Cultura i Esport

Tipus de document
:   Resolució

Anàlisi jurídica

 Descriptors 

:   * Conselleria d'Educació, Investigació, Cultura i Esport
    * ajuda pública

RESOLUCIÓ de 28 desembre de 2018, de la directora general d'Universitat, Investigació i Ciència, per la qual es concedeixen les beques per a l'alumnat que finalitzarà els estudis universitaris en les universitats públiques de la Comunitat Valenciana durant el curs 2018-2019. [2019/429]  
Per mitjà de l'Ordre 24/2016, de 10 de juny, de la Conselleria d'Educació, Investigació, Cultura i Esport, s'estableixen les bases reguladores per a la concessió de les beques per a l'alumnat que finalitzarà els estudis universitaris en les universitats públiques de la Comunitat Valenciana.  
Per mitjà de la Resolució de 10 de setembre de 2018, de la Conselleria d'Educació, Investigació, Cultura i Esport, es convoquen les beques per a l'alumnat que finalitzarà els estudis universitaris en les universitats públiques de la Comunitat Valenciana durant el curs 2018-2019. Aquesta convocatòria s'adreça a l'alumnat al qual li quede un màxim de 24 crèdits per a finalitzar els estudis universitaris.  
D'acord amb el que es preveu en l'article 4 de l'Ordre 24/2016 i en l'apartat 5 de la resolució esmentada anteriorment, aquestes beques s'adjudicaran, en primer lloc, a l'alumnat al qual li quede un màxim de 18 crèdits per a finalitzar els estudis. Subsidiàriament, si hi ha crèdit disponible, la beca es concedirà a l'alumnat al quals li reste un màxim de 24 crèdits per a finalitzar els estudis.  
En data 28 de desembre de 2018, la comissió establida en l'article 15 de l'Ordre 24/2016 i en l'apartat 16 de la Resolució de 10 de setembre de 2018, esmentades anteriorment, va valorar les sol·licituds presentades per l'alumnat als qual li queda un màxim de 24 crèdits per a finalitzar els estudis universitaris en el curs acadèmic 2018-2019, i va emetre el corresponent informe en el qual es concretava el resultat de la valoració efectuada.  
D'acord amb això, la Subdirecció General d'Universitat, Investigació i Ciència, com a òrgan instructor del procediment, i a la vista dels informes de l'òrgan col·legiat, eleva la proposta de concessió a la directora general d'Universitat, Investigació i Ciència, i, per delegació del conseller d'Educació, Investigació, Cultura i Esport establida en l'article 17 de l'Ordre 24/2016 i en l'apartat 18 de la Resolució de 10 de setembre de 2018, esmentades anteriorment, resolc:  
  
Primer  
Concedir la beca per a la realització d'estudis universitaris durant el curs acadèmic 2018-2019 en les universitats públiques de la Comunitat Valenciana a les persones sol·licitants de la beca a les quals els queda un màxim de 24 de crèdits per a finalitzar els estudis universitaris i que compleixen els requisits establits en la resolució de convocatòria, i s'indiquen en l'annex I d'aquesta resolució.  
  
Segon  
Denegar la beca a les persones sol·licitants indicades en l'annex II d'aquesta resolució, que no compleixen algun dels requisits establits en la resolució de convocatòria.  
  
Tercer  
Sufragar el cost d'aquesta beca amb càrrec a la línia de subvenció S313000, «Beques alumnat ensenyaments universitaris i estudis superiors», del pressupost de la Generalitat 2018, dotada amb un import global de 83.437.984 d'euros (trenta milions d'euros), i destinar per a la concessió d'aquesta un import màxim de 150.000 euros.  
Compensar les universitats públiques valencianes amb un import global de 147.232,66 euros en concepte de taxa de matrícula de l'alumnat indicat en l'annex, i amb el següent desglossament per universitats:  
  
  
Universitat de València-Estudi General 21.226,60 18.266,06 39.492,66 -  
Universitat Politècnica de València 22.828,92 5.531,79 28.360,71 -  
Universitat d'Alacant 26.103,99 15.001,64 41.105,63 -  
Universitat Jaume I de Castelló 19.962,60 10.190,13 30.152,73 -  
Universitat Miguel Hernández d'Elx 3.771,35 4.349,58 8.120,93 -  
Total 93.893,46 53.339,24 110.088,66 -  
  
Quart  
Ordenar la publicació en el Diari Oficial de la Generalitat Valenciana de la relació de les persones sol·licitants a les quals es concedeix o es denega la subvenció.  
  
Cinqué  
Publicar la relació de persones sol·licitants a les quals es concedeix o es denega la subvenció en la pàgina web de la Conselleria d'Educació, Investigació, Cultura i Esport: http://www.ceice.gva.es/ca/web/universidad/ayudas-y-becas.  
  
Sisé  
Aquesta resolució tindrà efectes el dia de la signatura.  
Contra aquesta resolució, que posa fi a la via administrativa, es podrà interposar, amb caràcter potestatiu, un recurs de reposició davant del conseller d'Educació, Investigació, Cultura i Esport en el termini d'un mes comptat des de l'endemà de la publicació, de conformitat amb el que es preveu en els articles 114, 123 i 124 de la Llei 39/2015, d'1 d'octubre, del procediment administratiu comú de les administracions públiques, o interposar directament un recurs contenciós administratiu davant del Tribunal Superior de Justícia de la Comunitat Valenciana en el termini de dos mesos comptats a partir de l'endemà de la publicació, d'acord amb els articles 10, 14 i 46 la Llei 29/1998, de 13 de juliol, reguladora de la jurisdicció contenciosa administrativa.  
  
  
València, 28 de desembre de 2018.- La directora general d'Universitat, Investigació i Ciència: Josefina Bueno Alonso.